cyanic-selkie/wikianc huggingface dataset:
ফ্রট (যৌনক্রিয়া)
ফ্রট বা ফ্রটেজ হচ্ছে দুইজন মানুষের মধ্যে (সাধারণত সম-লিঙ্গের মধ্যে) ঘটিত এক প্রকারের যৌনকর্ম যাতে দুইজন সম্মুখভাবে সম্পূর্ণ নগ্ন হয়ে ওষ্ঠ চুম্বন করতে থাকেন এবং তাদের যৌনাঙ্গ আলিঙ্গত থাকতে পারে। এই যৌনক্রিয়াটি ইংরজিতে ফ্রটেজ নামেই বেশি পরিচিত যদিও এটি একটি অশালীন শব্দ। বিভিন্ন যুগলদের মধ্যে এই ধরনের যৌনক্রিয়া জনপ্রিয় হয়ে ওঠে যখন পায়ুকাম এর ক্ষতি (ক্যান্সার বা অন্যান্য দুরারোগ্য ব্যাধি) সম্বন্ধে সবাই জানতে পারে। যদিও এটিকে সবসময় যৌনক্রিয়া হিসেবে ধরা নাও হতে পারে, এটাকে শুধু রোমান্টিক কর্মও অনেকে বলে থাকেন পুরো উলঙ্গ হওয়ার পরেও। ফ্রট সাধারণত খুবই অল্প সময় ধরে যুগলরা করে অর্থাৎ এটি একটি ক্ষণস্থায়ী যৌনক্রিয়া।
নদীজন
নদীজন শাহনেওয়াজ কাকলী পরিচালিত ২০১৫ সালের বাংলাদেশী নাট্য চলচ্চিত্র। শেখ জহুরুল হকের গুণ উপন্যাসের কাহিনি অবলম্বনে ছবিটির চিত্রনাট্য লিখেছেন শাহনেওয়াজ কাকলী। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেন মামুনুর রশীদ, প্রাণ রায়, শর্মীমালা, তমা মির্জা ও নিরব হোসেন।
নদীজন ছবিটির উদ্বোধনী প্রদর্শনী হয় ২০১৪ সালের ডিসেম্বরে ভারতের বেঙ্গালুরু আন্তর্জাতিক চলচ্চিত্র উৎসবে এবং পরে ২০১৫ সালে ২৯ মার্চ ১০ম জেনেভা ইন্টারন্যাশনাল অরিয়েন্টাল ফিল্ম ফেস্টিভ্যালে প্রদর্শিত হয়। পরে ২০১৫ সালের ১৮ জুলাই ঈদ-উল-ফিতরে বাংলাদেশে মুক্তি পায়। তমা মির্জা এই চলচ্চিত্রে ছায়া চরিত্রে অভিনয়ের জন্য ৪০তম জাতীয় চলচ্চিত্র পুরস্কারে শ্রেষ্ঠ পার্শ্ব অভিনেত্রী বিভাগে পুরস্কৃত হন।
চিত্রনাট্য
শেখ জহুরুল হকের গুণ উপন্যাসের কাহিনি অবলম্বনে শাহনেওয়াজ কাকলী ছবিটির চিত্রনাট্য রচনা করেন। প্রথমে ছবির নামকরণ করা হয় 'ঢেউ'। পরে নাম পরিবর্তন করে রাখা হয় 'নদীজন'।
শিল্পী নির্বাচন
কাকলী চিত্রনাট্য লেখার সময় থেকেই তার পাশে ছিল প্রাণ রায়। কাকলী তাকেই কেন্দ্রীয় চরিত্রে আয়ানের ভূমিকার জন্য নির্বাচন করেন। তার স্ত্রী সামছির ভূমিকার জন্য নির্বাচন করেন শর্মীমালাকে। নেতিবাচক চরিত্র ফতেহ আলী খান চরিত্রের জন্য নির্বাচন করা হয় মামুনুর রশীদকে। কাকলীর ছবিটির বাণিজ্যিক দিক বিবেচনা করে তমা মির্জা এবং নিরব হোসেনকে দুটি পার্শ্বচরিত্রের জন্য নির্বাচন করেন।
চিত্রগ্রহণ
নদীজন চলচ্চিত্রের শুটিং হয় ২০১৩ সালের ২২ অক্টোবর কুষ্টিয়ার শিলাইদহে। গড়াই ও পদ্মা নদীতে ছবিটির কিছু দৃশ্যের চিত্রায়ণ হয়। এ প্রসঙ্গে পরিচালক কাকলী বলেন "ওখানে বড় নৌকা পাওয়া যায়। তেমনই একটি নৌকাকে আমরা আগের দিনের রূপ দিয়েছি। এখন তো আর পালতোলা নৌকা দেখা যায় না। টানা তিন দিন আমরা ওই নৌকায় শুটিং করেছি। কারণ, নৌকার মাঝি নদীজন ছবির অন্যতম একটি চরিত্র।"
নির্মাণ-পরবর্তী
শুটিং শেষে ছবিটি সম্পাদনার পর ২০১৫ সালের ৫ এপ্রিল সেন্সর ছাড়পত্রের জন্য বাংলাদেশ চলচ্চিত্র সেন্সর বোর্ডে পাঠানো হয়। ১৫ এপ্রিল ছবিটি সেন্সর বোর্ডে প্রদর্শিত হয় এবং ছবিতে হিল্লা বিয়ের একটি দৃশ্য থাকায় সেন্সর বোর্ড ছবিটি আটকে দেয়। এ প্রসঙ্গে পরিচালক কাকলী বলেন "১৯৮২ সালে বাংলাদেশে একটি আইন করে হিল্লা বিয়ে নিষিদ্ধ করা হয়েছিল। কিন্তু বিষয়টি আমি জানতাম না।" পরে হিল্লা বিয়ের অংশ বাদ দিয়ে পুনরায় সেন্সরে পাঠানো হয় এবং সেন্সর ছাড়পত্র লাভ করে।
সঙ্গীত
চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন আরিফ নূর ও প্রদীপ সাহা।
স্পেনের ভূগোল
স্পেন হ'ল দক্ষিণ-পশ্চিম ইউরোপ এ অবস্থিত একটি দেশ। দেশটি ইবেরীয় উপদ্বীপের বেশিরভাগ (প্রায় ৮২ শতাংশ) অংশ নিয়ে গঠিত। এতে ফ্রান্সের অভ্যন্তরে ল্লেভিয়া নামে একটি ছোট বহিঃক্ষেত্র এর পাশাপাশি ভূমধ্যসাগরে বালিয়ারিক দ্বীপপুঞ্জ, আটলান্টিক মহাসাগর এর উত্তর-পশ্চিম আফ্রিকা থেকে  দূরে অবস্থিত ক্যানারি দ্বীপপুঞ্জ অন্তর্ভুক্ত রয়েছে এবং রয়েছে পাঁচটি সার্বভৌম স্থান (প্লাজাস ডি  সোবারানিয়া) যা উত্তর আফ্রিকা উপকূলে এবং তার বাইরে অবস্থিত। এগুলির নাম: সিউটা, মেলিলা, ইসলাস চাফারিনাস, পেনন ডি আলহুচেমাস এবং পেনন দে ভেলেজ দে লা গোমেরা।
স্পেনীয় দ্বীপ অঞ্চল সহ দেশটির মোট আয়তন যার মধ্যে স্থলভাগ হ'ল  এবং জলভাগ । এখানে ৩০ তম বৃহত্তম একচেটিয়া অর্থনৈতিক অঞ্চল রয়েছে যার আয়তন । স্পেনের অক্ষাংশ ২৭° এবং ৪৪° উত্তর এবং দ্রাঘিমাংশ ১৯° পশ্চিম এবং ৫° পূর্ব এর মধ্যে অবস্থিত। দেশটির আটলান্টিক উপকূলের দৈর্ঘ্য হল । দেশটিতে ভূমধ্যসাগর থেকে বিস্কায়া উপসাগর পর্যন্ত  পাইরেনিস পর্বতমালা প্রসারিত রয়েছে। স্পেনের মূল ভূখণ্ডের সর্ব্বো দক্ষিণে অবস্থিত জিব্রাল্টার প্রণালী যা ইবেরীয় উপদ্বীপ এবং বাকী ইউরোপকে উত্তর আফ্রিকার সিউটা এবং মরক্কো থেকে পৃথক করেছে।
নিষ্কাশন, বন্যা এবং জলের চাপ
স্পেনের প্রায় ১,৮০০ নদী এবং স্রোতধারার মধ্যে কেবল টোগাস নদী ৯৬০ কিলোমিটারেরও বেশি দীর্ঘ। বাদবাকি সমস্ত কম-বেশি ৯০ থেকে ৯৬ কিলোমিটারের চেয়ে কম দীর্ঘ। এই ছোট সংক্ষিপ্ত নদীগুলি অনিয়মিতভাবে অল্প পরিমাণে জল বহন করে এবং মরসুম কালে শুকনো নদীর চর পড়ে থাকতে দেখা যায়। তবে যখন তারা প্রবাহিত হয় তখন তারা প্রায়ই দ্রুত এবং প্রবলধারায় বাহিত হয়। বেশিরভাগ প্রধান নদী পর্বতমালার উপর দিয়ে প্রবাহিত হয়েছে বা মেসেতা সেন্ট্রালকে ভেদ করে পর্তুগাল এর মালভূমি পেরিয়ে পশ্চিম দিকে প্রবাহিত হয়ে আটলান্টিক মহাসাগর এ উন্মুক্ত হয়েছে। একটি উল্লেখযোগ্য ব্যতিক্রম হ'ল স্পেনের সর্বাধিক পরিমাণে প্রবাহিত নদী এবরো। সেটি পূর্ব দিকে ভূমধ্যসাগর এর দিকে প্রবাহিত হয়েছে। সবচেয়ে উত্তর-পশ্চিম দিকের এবং সরু উত্তরের উপকূলীয় সমভূমির নদীগুলি সরাসরি আটলান্টিক মহাসাগরে গিয়ে পড়েছে। উত্তর-পশ্চিমাঞ্চলীয় উপকূলরেখার রিয়াস, জলাশয় একইভাবে সমুদ্রের খাঁড়িতে গিয়ে মিশেছে।
মেসেতা সেন্ট্রাল দিয়ে পশ্চিম দিকে প্রবাহিত প্রধান নদীগুলির মধ্যে রয়েছে দোরু, টেগাস, গুয়াদিয়ানা এবং গুয়াদালকিবির। রিও গুয়াদালকিবির স্পেনের অন্যতম উল্লেখযোগ্য নদী। এর দ্বারা স্পেনের উর্বর উপত্যকায় সেচকার্য চলে। ফলে একটি সমৃদ্ধ কৃষিক্ষেত্র তৈরি হয়েছে এবং এটি অভ্যন্তরীণ চলাচলযোগ্য হওয়ায় স্পেনের সমুদ্রগামী পথে একমাত্র অভ্যন্তরীণ নদী বন্দর সেভিলে তৈরি হয়েছে। উত্তর-পশ্চিম অঞ্চলের প্রধান নদী হ'ল মিনো।
জল সরবরাহ করার জন্য মাদ্রিদ এর নিকটে নির্মিত একটি প্রধান জলাধার হ'ল এল আতাজার বাঁধ।
বানৌজা কর্ণফুলী
বাংলাদেশ নৌবাহিনী জাহাজ (সংক্ষেপেঃ বানৌজা) কর্ণফুলী বাংলাদেশ নৌবাহিনীর একটি ক্রালজেভিকা-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
বানৌজা কর্ণফুলী হলো টাইপ ৫০১ ক্রালজেভিকা-শ্রেণির টহল জাহাজ। এটি ১৯৫১ সালে যুগোস্লাভিয়া নৌবাহিনীর জন্য পিবিআর ৫০২ হিসেবে নির্মিত হয়। পরবর্তীতে ১৯৭৫ সালে তৎকালীন রাষ্ট্রপতি বঙ্গবন্ধু শেখ মুজিবুর রহমান যুগোস্লাভিয়া থেকে বাংলাদেশ নৌবাহিনীর জন্য সংগ্রহ করেন। অবশেষে ৬ জুন, ১৯৭৫ সালে জাহাজটি নৌবাহিনীতে কমিশন লাভ করে। ১৯৯৮ সালে জাহাজটির ইঞ্জিন পরিবর্তন এবং পুনঃসংস্কার করা হয়। ৯ নভেম্বর, ২০২২ সালে জাহাজটি আনুষ্ঠানিকভাবে নৌবাহিনী থেকে ডিকমিশন করা হয়।
বৈশিষ্ট্য ও যান্ত্রিক কাঠামো
বানৌজা কর্ণফুলী জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি ম্যান ভি৮ভি ৩০/৩৮ ডিজেল ৩,৩০০ এইচপি (এম) (২.৪২ এমডব্লিউ) ইঞ্জিন। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ডেক্কা ১২২৯; আই-ব্যান্ড সার্ফেস সার্চ রাডার এবং ১টি ওসিইউ ২ হাল-মাউনন্টেড এ্যক্টিভ হাই ফ্রিকোয়েন্সি সোনার।
ভারুচ জেলা
ভারুচ হল (পূর্বে সাধারণত  বারোচ  নামে পরিচিত) ভারতের গুজরাত রাজ্যের  গুজরাত উপদ্বীপের দক্ষিণ অংশে পশ্চিম উপকূলের একটি জেলা। এটি বৃহত্তর বস্টনের আকার এবং জনসংখ্যার সাথে তুলনীয়। নর্মদা নদী এই জেলার মধ্যে দিয়ে বয়ে গিয়ে খাম্বাত উপসাগরে পড়েছে ও সেই জাহাজ বন্দরের মাধ্যমে ভারতীয় উপমহাদেশের মধ্য এবং উত্তর অংশে অবস্থিত রাজ্য ও সাম্রাজ্যগুলির ভারতের মূল ভূখণ্ডে যোগাযোগের সুবিধা হয়েছে।
ইতিহাস
ভারুচ শহরে ও এর আশেপাশের অঞ্চলে — আজকের জেলা, অনেক পুরাকীর্তির সাক্ষী। এটি একটি প্রধান জাহাজ তৈরি কেন্দ্র এবং পাশ্চাত্যের সঙ্গে প্রাক-কম্পাস উপকূলীয় বাণিজ্য পথে গুরুত্বপূর্ণ সমুদ্র বন্দর ছিল, সম্ভবত ফারাওয়ের সময় থেকেই নিয়মিত এবং অনুমানযোগ্য মৌসুমি বায়ু বা গ্যালি (জাহাজ) এর ব্যবহার করা হত। দূর প্রাচ্য থেকে (বিখ্যাত মশলা এবং সিল্ক বাণিজ্য) অনেক পণ্য সেখানে পাঠানো হত জাহাজের মাধ্যমে, বার্ষিক মৌসুমি বায়ুর জন্য এটি বেশ কয়েকটি মূল স্থল-সমুদ্রের বাণিজ্য পথের প্রান্তীয় বিন্দু হয়ে দাঁড়িয়েছিল এবং ভারুচ অবশ্যই ইউরোপিয়ান মধ্যযুগের শেষের দিকে গ্রীক, বিভিন্ন হাখমানেশি সাম্রাজ্য এবং  রোমান প্রজাতন্ত্র এবং সাম্রাজ্যে এবং অন্যান্য পশ্চিমী সভ্যতার কেন্দ্রগুলিতে পরিচিত ছিল। আবিষ্কারের যুগের শুরুর পরে, গভীর সমুদ্র ধরে জাহাজে যাওয়া ধীরে ধীরে গুরুত্ব হারাতে আরম্ভ করেছিল, কারণ বেশ কিছুটা উত্তর দিকে যেতে হত, যে জন্য সমুদ্রতীর ধরে যাওয়া খুব সুবিধাজনক ছিল না।
বিভাগসমূহ
প্রশাসনিকভাবে, এটিতে ভারুচ, আঙ্কলেশ্বর, হানসোট, জাম্বুসর, ঝগড়িয়া, আমোদ, নেত্রং, ভালিয়া এবং ভাগ্রার তালুক (প্রশাসনিক মহকুমা) রয়েছে। এটিতে ভারুচ শহরও রয়েছে।
জনসংখ্যার উপাত্ত
২০১১ সালের আদমশুমারি অনুসারে ভারুচ জেলার জনসংখ্যা ১,৫৫১,০১৯ জন, গ্যাবন বা মার্কিন যুক্তরাষ্ট্রের হাওয়াই এর জনসংখ্যার প্রায় সমান। জনসংখ্যার ভিত্তিতে এটি ভারতে ৩২১তম স্থান পেয়েছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৩.১৪% ছিল। ভারুচে প্রতি এক হাজার পুরুষের জন্য ৯২৪ মহিলা (লিঙ্গ অনুপাত) রয়েছে এবং সাক্ষরতার হার ৮৩.০৩%।
২০১১ সালের ভারতের জনগণনা অনুসারে, জেলার জনসংখ্যার ৯০.০২% গুজরাতিতে, ৬.৯৭% হিন্দিতে, ১.১৩% মারাঠিতে, ০.৫৭% উর্দুতে এবং ০.৪১% ভিলি ভাষায় তাদের প্রথম ভাষা হিসাবে কথা বলে।
দাগি নাটাবটের
দাগি নাটাবটের (বৈজ্ঞানিক নাম: Turnix suscitator) (Barred Buttonquail), নাগরবাটই, কোয়েল-বটের বা পাতি লাওয়া Turnicidae (টার্নিসিডি) গোত্র বা পরিবারের অন্তর্গত Turnix (টার্নিক্স) গণের অন্তর্গত এক প্রজাতির ছোট ভূচর পাখি।  দেখতে কোয়েল-এর মতো হলেও এরা আসলে কোয়েলের সাথে অসম্পর্কিত একটি পাখি। দাগি নাটাবটেরের বৈজ্ঞানিক নামের অর্থ সতর্ক তিতির (লাতিন: coturnix = তিতির, suscitator = সতর্ক)। প্রজাতিটি ভারত, বাংলাদেশ থেকে শুরু করে ক্রান্তীয় এশিয়া হয়ে দক্ষিণ চীন, ইন্দোনেশিয়া ও ফিলিপাইন পর্যন্ত বিস্তৃত। সারা পৃথিবীতে এক বিশাল এলাকা জুড়ে এদের আবাস, প্রায় ৫৫ লাখ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বর্ণনা
thumb|right দাগি নাটাবটের ছোট ভূচর পাখি। মেয়ে পাখি ছেলে পাখির চেয়ে বেশি রঙিন, ছেলে পাখির পিঠ লালচে বাদামি ও কালো, ডানা পালক ঢাকনিতে খাড়া। থুঁতনি ও গলা সাদাটে, বুক ও ঘাড়ের পাশে পীতাভ ও কালো ডোরা থাকে। মেয়ে পাখির থুঁতনি, গলা ও বুকের ঠিক মাঝখানে কালচে, বুকের পাশ ও তলদেশে কালো ও পীতাভ ডোরা থাকে। উভয় পাখির চোখ সাদা বা হলদে। পা ও পায়ের পাতা সিসার মতো ধূসর। এদের মা-পাখি স্বভাবে বহুগামী। জুটি বাঁধে। বাসা গড়ে মাটির ওপরেই। ডিম পাড়ে চারটি। এরপর পুরুষ পাখিটিকে ডিমে বসিয়ে দিয়ে আবারও চলে যায় নতুন সঙ্গীর খোঁজে। আবারও বাসা, আবারও ডিম। স্থায়ী জুটি বাঁধে না কারও সঙ্গে। ডিমে তা দেওয়া থেকে ছানাগুলোর লালন-পালনের সব দায়িত্ব বাবা-পাখির।
খোলা মাঠের পাখি এরা। খাদ্য এদের পোকামাকড়, ঘাসফড়িং ও শস্যবীজ। সারা দেশেই এরা আছে বলা যায়, তবে দেখা খুব দুরূহ ব্যাপার।
খাদ্য ও প্রজনন
ঝোপ, জঙ্গল, তৃণভূমি ও বনে এরা খুব সকাল ও শেষ বিকেলে বিচরণ করে। দলে এরা জোড়ায় থাকে। এরা মাটিতে হেঁটে ঝরা পাতা উল্টে খাবার খুঁজে খায়। সাধারণত একই জায়গায় দিনের পর দিন খাবার খেতে আসে। খাবারের তালিকায় আছে শস্যদানা, বুনোবীজ, উই পোকা, পিঁপড়া। প্রজনন সময়ে ঘাস দিয়ে ছোট করে মাটিতে ঝোপের কাছে বাসা করে ডিম দেয়। ডিম পাড়ে চার-পাঁচটি। ডিমের রং ধূসর সাদা, তাতে লালচে বা কালচে বেগুনি আঁচ থাকে। ডিম থেকে ছানা ফুটতে ১২ দিন সময় লাগে। ছানারা এক ঘণ্টার ভেতরই বড় পাখির সঙ্গে বেরিয়ে পড়ে বাসা থেকে।
আবদুর রহমান (বংশীবাদক)
আবদুর রহমান (১৯৩৫-১৯৮৯) ছিলেন একজন বাংলাদেশী বংশীবাদক।
জীবনী
আবদুর রহমান ১৯৩৫ সালের ১৬ জানুয়ারী মুন্সিগঞ্জ জেলার বিক্রমপুরের বজ্রযোগীনি ইউনিয়নে জন্মগ্রহণ করেন। প্রায় এক দশক আকাশবাণী গৌহাটি কেন্দ্রের স্টাফ আর্টিস্ট হিসেবে দায়িত্ব পালন করেন। ভারতে থাকাকালীন তার শিল্প প্রতিভার বিকাশ ঘটে এবং সেখানে পঞ্চাশের দশকে বাঁশি বাজিয়ে খ্যাতি অর্জন করেন। পরবর্তীতে, বাবা-মা'র আগ্রহে বাংলাদেশে চলে আসেন। দেশে এসে ঢাকায় বেতার ও টেলিভিশনে বংশীবাদক হিসেবে আমৃত্যু চাকরি করেন। তিনি ১৯৮৯ সালের ২০ ডিসেম্বর মৃত্যুবরণ করেন।
নীতিশ মুখোপাধ্যায়
নীতিশ মুখোপাধ্যায়  (২৪ নভেম্বর ১৯১৭ - ১০ জুন ১৯৬৫) ছিলেন বিশ শতকের দ্বিতীয়ার্ধে বাংলা চলচ্চিত্র জগতের খ্যাতনামা অভিনেতা। বাংলা ও হিন্দি উভয় ছবিতেই তিনি কাজ করেছেন। চলচ্চিত্র পরিচালক ও সঙ্গীত পরিচালক হিসাবেও তার পরিচিতি ছিল।
জন্ম ও শিক্ষা জীবন
নীতিশ মুখোপাধ্যায়ের জন্ম ১৯১৭ খ্রিস্টাব্দের ২৪ নভেম্বর ব্রিটিশ ভারতের নদীয়া জেলার শান্তিপুরের এক সম্ভ্রান্ত পরিবারে। পিতা ভূজেন্দ্রনাথ মুখোপাধ্যায় ছিলেন ডেপুটি ম্যাজিস্ট্রেট। নীতিশের পড়াশোনা কলকাতার সাউথ সুবার্বান স্কুলে। ১৯৩৩ খ্রিস্টাব্দে ম্যাট্রিক পাশের পর ভরতি হন আশুতোষ কলেজে। সেখান থেকে আই.এ পাশের পর তিনি প্রতিরক্ষা বিভাগে চাকরি নেন। কিছুদিন চাকরির পর তিনি সে চাকরি ছেড়ে দেন সঙ্গীতের টানে। কেননা ছোটবেলা থেকেই গানের তালিম নিয়েছেন দুই প্রবাদপ্রতিম সঙ্গীত শিল্পী ভীষ্মদেব চট্টোপাধ্যায় ও তারাপদ চক্রবর্তীর কাছে। গানের সঙ্গে অভিনয়ের শিক্ষা নেন  শিশিরকুমার ভাদুড়ীর কাছে এবং নিয়মিতই অভিনয় করতেন শিশির কুমার ভাদুড়ীর শ্রীরঙ্গম নাট্যমঞ্চে। গানের সঙ্গে তার অভিনয়ে খ্যাতি অর্জন করেন।
অভিনয় জীবন
১৯৩৯ খ্রিস্টাব্দে নরেশ মিত্র পরিচালিত কালী ফিল্মস-এর "শর্মিষ্ঠা" ছবিতে তিনি প্রথম অভিনয় করেন। এর পরে আরো ছবিতে অভিনয় করলেও প্রথমদিকে তেমন সুনাম অর্জন করতে না পারায় সঠিক মন স্থির করতে পারছিলেন না। অবশেষে ১৯৪৭ খ্রিস্টাব্দে মুক্তিপ্রাপ্ত "মুক্তির বন্ধন" ছবি সিনেমা জগতে ফিরিয়ে আনে। তারপর ১৯৪৭ খ্রিস্টাব্দে দেবকীকুমার বসুর চন্দ্রশেখর ছবিতে মীরকাশিমের ভূমিকায় নীতিশের দোর্দণ্ডপ্রতাপ অভিনয় জনপ্রিয়তা এনে দেয়। এরপর একে একে বহু বাংলা ছবিতে অভিনয় করেন। তিনি নরেশ মিত্র, নীরেন লাহিড়ী, দেবকী বসু, শৈলজানন্দ মুখোপাধ্যায়, চিত্ত বসু, অগ্রদূত (বিভূতি লাহা) মধু বসু প্রমুখ বিশিষ্ট পরিচালকের ছবিতে কাজ করেন। তার শেষ অভিনীত ছায়াছবি ছিল ১৯৬৫ খ্রিস্টাব্দে মুক্তিপ্রাপ্ত রাজা রামমোহন। একই বছরে তার আরও একটি ছবি রূপ সনাতন মুক্তি পেয়েছিল। শুধু চলচ্চিত্রে নয়, মঞ্চেও তিনি অভিনয় করেছেন। অপূর্ব কণ্ঠস্বর আর অসাধারণ বাচনভঙ্গি ছিল তার অভিনয়-সম্পদ। তারাশঙ্কর বন্দ্যোপাধ্যায়ের সঞ্জীবন ফার্মেসী উপন্যাস অবলম্বনে আরোগ্য নিকেতন নাটকের মূখ্য চরিত্র জীবনমশাই-এর ভূমিকায় তার অভিনয় ছিল অসাধারণ।
মৃত্যু
১৯৬৫ খ্রিস্টাব্দের ১০ জুন নীতিশ মুখোপাধ্যায় মাত্র ৪৭ বৎসর বয়সে পরলোক গমন করেন।
সবল নিউক্লিয় বল
থাম্ব| হিলিয়াম পরমাণুর নিউক্লিয়াস। দুটি [[প্রোটন|প্রোটনের একই চার্জ রয়েছে। কিন্তু অবশিষ্ট অব্যাহত শক্তির কারণে একসাথে রয়েছে।  ]] নিউক্লীয় পদার্থবিজ্ঞান এবং কণা পদার্থবিজ্ঞানে সবল নিউক্লিয় বল হল সবল পারমাণবিক শক্তির জন্য দায়বদ্ধ প্রক্রিয়া এবং এটি চারটি পরিচিত মৌলিক বলের মধ্যে একটি। অন্য বল হল তড়িচ্চুম্বকত্ব, দুর্বল নিউক্লিয় বল এবং মাধ্যাকর্ষণ । এটি হচ্ছে সৃষ্টিজগতের সবচেয়ে শক্তিশালী বল, ১০ −১৫ এর ব্যাপ্তিতে সবল বল প্রায় তড়িৎচুম্বকত্বের ১৩৭ গুণ, দুর্বল নিউক্লিয় বলের চেয়ে এক মিলিয়ন গুণ এবং মাধ্যাকর্ষণ বলের  ১০৩৮ গুণ বেশি শক্তিশালী। সবল নিউক্লিয় বল বেশিরভাগ সাধারণ পদার্থকে একসাথে ধরে রাখে কেননা এটি কোয়ার্ককে প্রোটন এবং নিউট্রনের মতো হ্যাড্রন কণায় অবরুদ্ধ করে। তদুপরি, সবল বল  নিউট্রন এবং প্রোটন কে একত্রিত করে পারমাণবিক নিউক্লিয়াস তৈরি করে। অধিকাংশ সাধারণ প্রোটন বা নিউট্রনের ভর সবল বল ক্ষেত্র শক্তির ফল; পৃথক কোয়ার্কগুলি একটি প্রোটনের ভরের মাত্র ১%-এর মত সরবরাহ করে।
সবল নিউক্লিয় বল দুটি ব্যাপ্তিতে পর্যবেক্ষণযোগ্য এবং দুটি বাহক বাহক দ্বারা মধ্যস্থতা করে। বৃহত্তর স্কেলে (প্রায় ১ থেকে ৩   এফএম ), এটি সেই বল ( মেসন দ্বারা বাহিত) যা প্রোটন এবং নিউট্রনকে (নিউক্লিয়ন) একসাথে যুক্ত করে পরমাণুর নিউক্লিয়াস গঠন করে। ছোট স্কেলে (প্রায় ০.৮ এর কম এফএম নিউক্লিয়নের ব্যাসার্ধ) এটি এমন এক বল ( গ্লিয়ন দ্বারা বাহিত) যা প্রোটন, নিউট্রন এবং অন্যান্য হ্যাড্রোন কণা গঠনের জন্য কোয়ার্ক একত্রিত রাখে। আধুনিক প্রসঙ্গে এটা প্রায়ই রঙ বল হিসাবে পরিচিত হয়। সবল নিউক্লিয় বলে সহজাতভাবে এমন উচ্চ প্রবলতা থাকে যে, সবল বল দ্বারা আবদ্ধ হ্যাড্রনগুলি বৃহত্তর নতুন কণা তৈরি করতে পারে । সুতরাং, যদি হ্যাড্রনগুলিকে উচ্চ-শক্তির কণা দ্বারা আঘাত করা হয় তবে তারা অবাধে চলমান রেডিয়েশন ( গ্লুন ) নির্গতের পরিবর্তে নতুন হ্যাড্রনগুলিকে জন্ম দেয়। সবল বলের এই সম্পত্তিটিকে রঙিন কারাবাস বলা হয় এবং এটি সবল বলের মুক্ত "নির্গমন" রোধ করে। যার  পরিবর্তে এর অণু বিশাল কণার জেট তৈরি করে।
পারমাণবিক নিউক্লিয়াসের প্রসঙ্গে একই সবল নিউক্লিয় বল (যা নিউক্লিয়নের মধ্যে কোয়ার্ককে আবদ্ধ করে) নিউক্লিয়াস গঠনের জন্য প্রোটন এবং নিউট্রনকেও একসঙ্গে বেঁধে রাখে। এই বলের জন্য এই পারমাণবিক বল বলা হয়। সুতরাং প্রোটন এবং নিউট্রনের মধ্যে সবল নিউক্লিয় বল থেকে প্রাপ্ত অংশগুলি নিউক্লিয়াকেও একসাথে আবদ্ধ করে। যেমন, অবশিষ্টাংশের সবল নিউক্লিয় বল নিউক্লিয়নের মধ্যে দূরত্ব-নির্ভর আচরণকে মেনে চলে যা নিউক্লিয়নের মধ্যে কোয়ার্ক বেঁধে রাখার  সময় থেকে একেবারেই আলাদা। তদ্ব্যতীত, কেন্দ্রীণ সংযোজন বনাম নিউক্লীয় বিভাজন  পারমাণবিক শক্তির বাধ্যতামূলক বলে পার্থক্য বিদ্যমান। কেন্দ্রীণ সংযোজন  সূর্য এবং অন্যান্য তারার সর্বাধিক বল তৈরির জন্য দায়ী । পারমাণবিক বিভাজন তেজস্ক্রিয় উপাদান এবং আইসোটোপস ক্ষয়ের জন্য অনুমতি দেয়। যদিও এটি প্রায়শই দুর্বল নিউক্লিয় বল দ্বারা মধ্যস্থত হয়। কৃত্রিমভাবে, পারমাণবিক শক্তির সাথে যুক্ত শক্তিটি আঞ্চলিকভাবে পারমাণবিক শক্তি এবং পারমাণবিক অস্ত্রগুলিতে উভয়ই ইউরেনিয়াম বা প্লুটোনিয়াম ভিত্তিক বিভাজন অস্ত্র এবং হাইড্রোজেন বোমার মতো বল অস্ত্রগুলিতে মুক্তি পায়।
সবল নিউক্লিয় বলটি কোয়ার্কস, অ্যান্টিক্যোরিক্স এবং অন্যান্য গ্লুয়ুনগুলির মধ্যে কাজ করে। এটি গ্লুনস নামে গণহীন কণা বিনিময়ের মাধ্যমে মধ্যস্থতা হয়। গ্লুনগুলি কোয়ার্ক এবং অন্যান্য গ্লুনগুলির সাথে রঙের চার্জ নামে এক ধরনের চার্জের মাধ্যমে যোগাযোগ করে বলে ভাবা হয়। রঙ চার্জ বৈদ্যুতিক চৌম্বকীয় চার্জের সাথে সাদৃশ্যযুক্ত। তবে এটি একের পরিবর্তে তিন ধরনের (± লাল, ± সবুজ, ± নীল) রঙে আসে। যার ফলে আচরণের বিভিন্ন বিধিবিধানের সাথে বিভিন্ন ধরনের বল প্রয়োগ হয়। এই নিয়মগুলি কোয়ান্টাম ক্রোমোডায়নামিক্স (কিউসিডি) তত্ত্বে বিশদে রয়েছে।
ইতিহাস
১৯৭০ এর দশকের আগে পদার্থবিজ্ঞানীরা কীভাবে পারমাণবিক নিউক্লিয়াসকে একত্রে আবদ্ধ হয় তা নিয়ে অনিশ্চিত ছিলেন। এটি মনেকরা হতো যে নিউক্লিয়াস প্রোটন এবং নিউট্রন দ্বারা গঠিত এবং প্রোটনগুলি ঋণাত্মক বৈদ্যুতিক আধান ছিল। অন্যদিকে নিউট্রন বৈদ্যুতিকভাবে নিরপেক্ষ ছিলো বা এর ছিলনা কোন আধান। তৎকালীন পদার্থবিজ্ঞানে বোঝানো হতো ধনাত্মক চার্জ একে অপরকে দূরে সরিয়ে দেয় এবং ঋণাত্মক চার্জযুক্ত প্রোটনগুলি নিউক্লিয়াসকে পৃথক করে নিয়ে যাওয়ার কারণ । তবে এটি কখনই পর্যবেক্ষণ করা হয়নি। এই ঘটনাটি ব্যাখ্যা করার জন্য নতুন পদার্থবিজ্ঞানের তত্ত্ব প্রয়োজন ছিল।
প্রোটনের পারস্পরিক তড়িচ্চুম্বকত্ব বিকর্ষণ সত্ত্বেও কীভাবে পারমাণবিক নিউক্লিয়াস আবদ্ধ ছিল তা বোঝাতে একটি সবল আকর্ষণীয় বল গঠন করা হয়েছিল। এই অনুমানীকৃত বলকে বলিষ্ঠ বল বলা হয়। এটাতে বিশ্বাস করা হয় যে একটি মৌলিক বল  নিউক্লিয়াস তৈরির প্রোটন এবং নিউট্রনের উপর কাজ করে।
পরবর্এতীতে এই বল আবিষ্কার করা হয়েছিল। বলা হয়েছিল যে প্রোটন এবং নিউট্রন মৌলিক কণা নয়। এগুলো কোয়ার্ক নামক উপাদানযুক্ত কণা দ্বারা গঠিত ছিল । নিউক্লিয়নের মধ্যে সবল আকর্ষণ ছিল । আরো ছিল মৌলিক শক্তির পার্শ্ব-প্রতিক্রিয়া যা কোয়ার্কগুলিকে প্রোটন এবং নিউট্রনের সাথে একত্রে আবদ্ধ করে। কোয়ান্টাম ক্রোমোডাইনামিক্সের তত্ত্বটি ব্যাখ্যা করে যে কোয়ার্কগুলি যাকে রঙিন চার্জ বলে তাকে বহন করে। যদিও এর দৃশ্যমান বর্ণের সাথে কোনো সম্পর্ক নেই। রঙের চার্জের সাথে ভিন্ন রঙের চার্জগুলি সবল নিউক্লিয় বলের ফলে একে অপরকে আকৃষ্ট করে এবং যে কণা এটির মধ্যস্থতা করেছিল তাকে গ্লুন বলা হয়।
সবল বলের আচরণ
ডান|থাম্ব|400x400পিক্সেল| বাম থেকে ডানে সবল নিউক্লিয় বলের মৌলিক সংযোগগুলি: গ্লুন রেডিয়েশন, গ্লুন বিভাজন এবং গ্লুন স্ব-যুগলকরণ। যেহেতু সবল শব্দটি ব্যবহৃত হয সবল নিউক্লিয় বলের ক্ষেত্রে। চারটি মৌলিক  বলের "সবল বল" বা "সবল নিউক্লিয় বল"। ১ এফএম দূরত্বে   (১ এফএম = ১০ −১৫   মিটার) বা তার চেয়ে কম। এর শক্তি প্রায় ১৩৭   বৈদ্যুতিন চৌম্বকীয় বলের চেয়ে  ১০৬  গুণ  দুর্বল শক্তির চেয়ে বড় এবং প্রায় ১০ ৩৮  গুণ মহাকর্ষের চেয়ে বড় ।
সবল নিউক্লিয় বল কণা পদার্থবিজ্ঞানের প্রমিত মডেল একটি অংশ কোয়ান্টাম ক্রোমোডায়নামিক্স (কিউসিডি) এর মাধ্যমে বর্ণনা করা হয়। গাণিতিকভাবে কিউসিডি হল স্থানীয় (গেজ) প্রতিসম গ্রুপের উপর ভিত্তি করে এসইউ (৩) নামের একটি নন-অ্যাবেলিয়ান গেজ তত্ত্ব ।
সবল নিউক্লিয় বলের বল বাহক কণা হল গ্লুয়ন। এটি একটি ভর বিহীন বোসন । বৈদ্যুতিক চৌম্বকীয় ফোটনের মতো নয়। এটি হল নিরপেক্ষ।যেহেতু গ্লুয়নের একটি রঙ চার্জ রয়েছে। কোয়ার্কস এবং গ্লুন হল একমাত্র মৌলিক কণা যা অদৃশ্য রঙের চার্জ বহন করে এবং তাই তারা কেবল একে অপরের সাথে সবল নিউক্লিয় বলে অংশ নেয়। সবল বল হল অন্যান্য কোয়ার্ক এবং গ্লুন কণার সাথে গ্লিয়নের মিথস্ক্রিয়াটির প্রকাশ।
কিউসিডিতে সমস্ত কোয়ার্ক এবং গ্লুনগুলি শক্তিশালী বলের মাধ্যমে একে অপরের সাথে সংযুক্ত হয়। আন্তঃসংযোগের সবল বল সংযোজন ধ্রুবক দ্বারা প্যারামিটারাইজড হয়। এই শক্তিটি কণার গেজ রঙের চার্জ দ্বারা সংশোধিত হয় যা একটি গ্রুপ তাত্ত্বিক সম্পত্তি।
সবল বল কোয়ার্কের মধ্যে কাজ করে। অন্যান্য সমস্ত শক্তির (বৈদ্যুতিক চৌম্বকীয়, দুর্বল এবং মহাকর্ষীয়) এর বিপরীতে। সবল বল জোড়ের কোয়ার্কের মধ্যে বর্ধমান দূরত্বের সাথে বলে বল কম করে না। সীমাবদ্ধ দূরত্ব ( হ্যাড্রনের আকার ) পৌঁছানোর পরে এটি প্রায় ১০,০০০ এর শক্তিতে রয়ে যায়।  নিউটোনস (একক), কোয়ার্কের মধ্যে কত বেশি দূরত্ব তা নির্ধারণ করবে না। কোয়ার্কের মধ্যে বিভাজন বাড়ার সাথে জোড়ায় যুক্ত বল মূল দুটিটির মধ্যে মিলিয়ে থাকা কোয়ারকের নতুন জোড়া তৈরি করে। সুতরাং পৃথক কোয়ার্ক তৈরি করা অসম্ভব। ব্যাখ্যাটি হল ১০,০০০ এর একটি বলের বিরুদ্ধে কাজ করার পরিমাণ   নিউটন সেই মিথস্ক্রিয়াটির খুব অল্প দূরত্বের মধ্যে কণা-অ্যান্টি-পার্টিকেল জোড়া তৈরি করতে যথেষ্ট। দুটি কোয়ারকে আলাদা করে আনার জন্য পদ্ধতিতে যুক্ত হওয়া বলের ফলে এক জোড়া নতুন কোয়ার্ক তৈরি হবে যা আসলটির সাথে জুড়ে দেবে। কিউসিডি-তে এই ঘটনাকে রঙিন আবদ্ধকরণ বলা হয়। ফলস্বরূপ কেবল হ্যাড্রনগুলিই, ব্যক্তিগত ফ্রি কোয়ার্কগুলি পর্যবেক্ষণ করা যায়। ফ্রি কোয়ার্ক অনুসন্ধান করা সমস্ত পরীক্ষার ব্যর্থতা এই ঘটনার প্রমাণ হিসাবে বিবেচিত হয়।
উচ্চ শক্তির সংঘর্ষে জড়িত প্রাথমিক কোয়ার্ক এবং গ্লুন কণাগুলি সরাসরি পর্যবেক্ষণযোগ্য নয়। মিথস্ক্রিয়াটি নবনির্মিত হ্যাডরনের জেট তৈরি করে যা পর্যবেক্ষণযোগ্য। ভর-শক্তির সমতুল্যের প্রকাশ হিসাবে এই হ্যাড্রনগুলি তৈরি করা হয়, যখন পর্যাপ্ত শক্তি কোয়ার্ক-কোয়ার্ক বন্ধনে জমা হয়, যেমন একটি কণা ত্বকের পরীক্ষার সময় একটি প্রোটনে একটি কোয়ার্ক অন্য প্রভাবিত প্রোটনের খুব দ্রুত কোয়ার্ক দ্বারা আঘাত করা হয়। তবে কোয়ার্ক – গ্লুন প্লাজমাস লক্ষ্য করা গেছে।
পরমাণুতে সবল নিউক্লিয় বলের প্রভাব
শুধুমাত্র হাইড্রোজেন ব্যতীত সকল পরমাণুর নিউক্লিয়াসে একাধিক প্রোটন রয়েছে। ধনাত্মক চার্জযুক্ত প্রোটনগুলো একে অপরকে বিকর্ষণ করে। তবুও এরা নিউক্লিয়াসের ভিতরে সহাবস্থান করছে। নিউক্লিয়াসের ভিতর এই বিকর্ষণ বলের চেয়েও শক্তিশালী আরেকটি বল কাজ করে, এর নাম সবল নিউক্লিয় বল। গ্লুয়ন নামক কণা এই বল বহন করে। প্রোটনগুলো এই আকর্ষণ বলে নিউক্লিয়াসে আবদ্ধ থাকে। আবার প্রোটন গঠিত হয় কোয়ার্ক নিয়ে। এই কোয়ার্কগুলো একসাথে সবল নিউক্লিয় বলের মাধ্যমে আবদ্ধ হয়ে প্রোটন গঠন করে।
সবল নিউক্লিয় বল না থাকলে কী হত?
সবল নিউক্লিয় বল না থাকলে পরমাণুর নিউক্লিয়াস গঠিত হতো না, এমনকি প্রোটনও গঠিত হতো না। শুধু থাকতো কোয়ার্কগুলো যেগুলো বিচ্ছিন্নভাবে ঘুরে বেড়াতো এই মহাবিশ্বে।
টয় স্টোরি ৩
টয় স্টোরি ৩ (খেলনার গল্প ৩) ২০১০ সালের মার্কিন অ্যানিমেশন কমেডি-রোমাঞ্চকর চলচ্চিত্র। পিক্সার অ্যানিমেশন স্টুডিওজ প্রযোজিত ও ওয়াল্ট ডিজনি পিকচার্স পরিবেশিত চলচ্চিত্রটি টয় স্টোরির তৃতীয় কিস্তি এবং টয় স্টোরি ২-এর সিক্যুয়াল। ছবিটি পরিচালনা করেছেন লি উঙ্করিখ, তিনি আগে টয় স্টোরি ছবির সম্পাদক ও টয় স্টোরি ২ ছবির সহ-পরিচালকের কাজ করেছিলেন। ছবিটির গল্প লিখছেন জন ল্যাসেটার, অ্যান্ড্রু স্ট্যান্টন ও লি উঙ্করিখ এবং চিত্রণাট্য লিখেছেন মাইকেল আর্ন্‌ড। ছবিতে দেখানো হয়েছে অ্যান্ডি ডেভিস কলেজে পড়তে যাওয়ার সময় তার খেলনা শেরিফ উডি, বাজ লাইটইয়ারসহ অন্যান্যরা নিজেদের ভবিষ্যৎ নিয়ে শংকিত হয় এবং তারা নিরাপদ আশ্রয় খুঁজে পায়। এই চলচ্চিত্রেও আগের কিস্তির মত প্রধান দুই চরিত্র শেরিফ উডি ও বাজ লাইটইয়ারের চরিত্রে কণ্ঠ দিয়েছেন টম হ্যাঙ্কস ও টিম অ্যালেন।
টয় স্টোরি ৩ ২০১০ সালের ১৮ জুন মুক্তি পায় এবং ডিজনি ডিজিটাল ত্রিডি, রিয়াল ডি, ও আইম্যাক্স ত্রিডি ফরম্যাটে জুন থেকে অক্টোবর মাস পর্যন্ত বিশ্বব্যাপী চলে। টয় স্টোরি ৩ সর্বপ্রথম ডলবি সারাউন্ড ৭.১ শব্দ নিয়ে প্রেক্ষাগৃহে মুক্তি পায়। ছবিটি প্রথম অ্যানিমেটেড চলচ্চিত্র হিসেবে $১ বিলিয়নের বেশি আয় করে।
ছবিটি চারটি বিভাগে - শ্রেষ্ঠ গৃহীত চিত্রণাট্য, শ্রেষ্ঠ শব্দ সম্পাদনা, শ্রেষ্ঠ অ্যানিমেটেড চলচ্চিত্র, ও শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করে এবং শেষোক্ত দুটি বিভাগে পুরস্কার অর্জন করে।
কাহিনী সংক্ষেপ
১৭ বছর বয়সী অ্যান্ডি কলেজের পড়ার জন্য বাড়ি ছেড়ে যাবে। সে দীর্ঘদিন তার খেলনা নিয়ে খেলে না। সে শুধু উডিকে তার সাথে নিয়ে যেতে চায় এবং বাজ, জেসি ও অন্যদের স্টোর রুমে একটি ব্যাগে রেখে দেয়। অ্যান্ডির মা ভুল করে আবর্জনা ভেবে তা আবর্জনার গাড়িতে তুলে দেয়। খেলনাগুলো পালিয়ে যায় এবং অ্যান্ডি ইচ্ছাকৃত তাদের ফেলে দিতে চায় এই ভেবে তারা একটি দান বাক্সে করে সানিসাইড ডে কেয়ারে চলে যায়। উডি তাদের পিছু নেয় কিন্তু এটা যে ভুল ছিল তা তাদের বুঝাতে পারে না।
অ্যান্ডির খেলনাদের সানিসাইডের অন্য খেলনারা স্বাগত জানায়, কিন্তু উডি তাদের নিয়ে অ্যান্ডির কাছে ফিরে আসতে চায়। এসময়ে সানিসাইডের এক ছাত্রী বনি তাকে পায় এবং লুকিয়ে বাড়ি নিয়ে আসে। সেখানে সে উডির খুব যত্ন করে। অন্যদিকে সানিসাইডে একদল বাচ্চা অ্যান্ডির খেলনাদের নিয়ে যাচ্ছেতাই ভাবে খেলে। ফলে তার লটসুর কাছে প্রার্থনা করে তাদের অন্য কোন রুমে দিতে, কিন্তু লটসু তাদের মানা করে দেয়। এই সময়ে মিসেস পটেটো হেড ভুলক্রমে অ্যান্ডির রুমে এসে পৌঁছায় এবং দেখে অ্যান্ডি তার খেলনাদের খুঁজছে। কিন্তু তারা সানিসাইড থেকে বেরিতে আসতে চাইলে লটসুর দল তাদের বাধা দেয় এবং সে দলের সর্দার বাজ লাইটইয়ার, যাকে লটসু ডেমো মোডে নিয়ে গেছে।
বনির বাড়িতে চাকলের কাছ থেকে উডি জানতে পারে লটসু, বিগ বেবি ও সে ডেইজির প্রিয় খেলনা ছিল, তারা তার কোন এক পারিবারিক সফরে গিয়ে হারিয়ে যায়। উডি সানিসাইডে ফিরে আসে এবং জানতে পারে তাদের বাইরে বের হওয়ার একমাত্র রাস্তা হল আবর্জনার সাথে বের হওয়া। তারা সেখান থেকে সফলভাবে বের হতে সক্ষম হয়। বাড়িতে এসে অ্যান্ডির রুমে উডি অ্যান্ডির কলেজের জিনিসপত্রের উপরে একটি নোট রেখে যায়। অ্যান্ডি মনে করে নোটটি তার মায়ের লেখা। সে তার সব খেলনা নিয়ে তার প্রতিবেশী ছোট্ট বনির কাছে যায় এবং তাকে তার সব খেলনাসমূহ দিয়ে আসে।
বক্স অফিস
টয় স্টোরি ৩ উত্তর আমেরিকায় $৪১৫ মিলিয়ন এবং অন্যান্য দেশে $৬৫২ মিলিয়ন আয় করে এবং বিশ্বব্যাপী মোট $১.০৬৭ বিলিয়ন আয় করে, যা আগের দুই কিস্তির মোট আয়ের চেয়েও বেশি। প্রথম সপ্তাহে ছবিটি ৳১৪৫.৩ মিলিয়ন আয় করে বিশ্বব্যাপী বক্স অফিসে শীর্ষে অবস্থান করে। ২০১০ সালের ২৭ আগস্ট ছবিটি মুক্তির ৭১তম দিনে $১ মিলিয়ন আয় করে এবং ২০১০ সালে অ্যালিস ইন ওয়ান্ডারল্যান্ডের পর ডিজনি পরিবেশিত দ্বিতীয় চলচ্চিত্র এবং প্রথম অ্যানিমেটেড চলচ্চিত্র হিসেবে এই কীর্তি গড়ে।
সমালোচকদের প্রতিক্রিয়া
thumb|[[কোয়েন্টিন টারান্টিনো টয় স্টোরি ৩কে তার ২০১০ সালের চলচ্চিত্রের পছন্দের তালিকার শীর্ষে রেখেছেন। ]]
টয় স্টোরি ৩ চলচ্চিত্রটিকে সমালোচকেরা প্রশংসা করেছেন। রটেন টম্যাটোস-এ ২৯০টি পর্যালোচনার ভিত্তিতে ছবিটির রেটিং স্কোর ৯৯% এবং গড় রেটিং ৮.৯/১০। ওয়েবসাইটটিতে চলচ্চিত্রটির কমেডিতে পটুতা, রোমাঞ্চ ও সত্যিকার আবেগের প্রশংসা করা হয়েছে এবং বলা হয়েছে দ্বিতীয় সিক্যুয়ালের ক্ষেত্রে এটি একটি বিরল ঘটনা। মেটাক্রিটিক-এ ৩৯টি পর্যালোচনার ভিত্তিতে চলচ্চিত্রটির স্কোর ১০০-এ ৯২, অর্থাৎ ছবিটি সামগ্রিকভাবে প্রশংসিত। সিনেমাস্কোর-এ দর্শকদের জরিপে চলচ্চিত্রটি এ+ থেকে এফ স্কেলে "এ" লাভ করে। পরিচালক কোয়েন্টিন টারান্টিনো টয় স্টোরি ৩কে তার ২০১০ সালের চলচ্চিত্রের পছন্দের তালিকার শীর্ষে রেখেছেন এবং টাইম ম্যাগাজিন ছবিটিকে ২০১০ সালের সেরা চলচ্চিত্র" হিসেবে অভিহিত করেছে। ২০১১ সালে টাইম'' ছবিটিকে "সর্বকালের সেরা অ্যানিমেটেড চলচ্চিত্র"-এর তালিকায় স্থান দেয়।
দ্য নিউ ইয়র্ক টাইমসের সমালোচক এ. ও. স্কট লিখেন টয় স্টোরি তিনটি কিস্তি - এই মহাকাব্যিক রোমাঞ্চে কিছু প্লাস্টিকের খেলনার মাধ্যমে ভালোবাসা নামক অদৃশ্য সত্তাটিকে প্রকাশ করা হয়েছে। এন্টারটেইনমেন্ট উইকলির ওয়েন গ্লেইবারম্যান চলচ্চিত্রটিকে "এ" দেন এবং বলেন ছবিটি তাকে মন্ত্রমুগ্ধ করে রেখেছিল। দ্য হলিউড রিপোর্টার-এর মাইকেল রেচ্‌টশ্যাফেন ছবিটির ইতিবাচক সমালোচনা করে বলেন উডি, বাজ এবং অন্য খেলার সাথীরা ফিরে এসে সবাইকে একত্রিত করেছে এবং মানসিক সন্তুষ্টি দিয়েছে। বিবিসির মার্ক কেরমোড এই চলচ্চিত্রটিকে এবং এই চলচ্চিত্র ধারাবাহিককে শ্রেষ্ঠ ত্রয়ী চলচ্চিত্র বলে অভিহিত করেছেন।
সারাহ বিনতে ফয়সাল বিন আব্দুল আজিজ আল সৌদ
সারাহ বিনতে ফয়সাল আল সৌদ একজন নারী ও শিশু কল্যাণ কর্মী এবং তিনি সৌদি রাজবংশের সদস্য।
প্রথম জীবন
সারাহ বিনতে ফয়সাল হলেন বাদশাহ ফয়সাল বিন আব্দুল আজিজ ও ইফফাত আল সুনাইয়ানের কন্যা। তার ভাইবোনদের মধ্যে আছেন প্রিন্স মোহাম্মদ, প্রিন্স সৌদ, প্রিন্স তুর্কী, প্রিন্সেস লোলবা এবং প্রিন্সেস হাইফা ।
পেশা এবং কার্যক্রম
প্রিন্সেস সারাহ একটি দাতব্য প্রতিষ্ঠান তৈরী করেন, যার নাম হলো আল নাহদা। আল নাহদা প্রতিষ্ঠানটি ২০০৯ সালে উপসাগরীয় আরব রাষ্ট্রগুলোর মধ্যে প্রথমবারের মত মানবাধিকার সংগঠন হিসেবে চাইলট পুরস্কার লাভ করে। তিনি ছিলেন এই সংগঠনের চেয়ারম্যান। ১৯৬৪ সালে ব্যক্তিগত উদ্যোগে আল তারবিয়া আল ইসলামিয়া বিদ্যালয় প্রতিষ্ঠা করেন। তিনি ইফফাত বিশ্ববিদ্যালয়ের প্রতিষ্ঠাতা বোর্ডের একজন সদস্য। এছাড়া তিনি বিশ্ববিদ্যালয়টির ট্রাস্টি বোর্ডের চেয়ারম্যান।  এছাড়াও তিনি বিভিন্ন সংস্থার সদস্য হিসেবেও কাজ করেন, যেমনঃ মাহারাত সেন্টার ইত্যাদি।
২০১৩ সালের ১১ জানুয়ারী তিনি সৌদি আরবের পরামর্শদাতা পরিষদের সদস্য হিসাবে মনোনীত হন। বাদশাহ খালিদ বিন আব্দুল আজিজের মেয়ে মাওদি বিন বিন খালিদসহ উক্ত পরিষদে নিযুক্ত দুই রাজকীয় নারীর মধ্যে তিনি একজন।
ব্যক্তিগত জীবন
সারাহ বিনতে ফয়সালের স্বামী হলেন মোহাম্মদ বিন সৌদ, তিনি ইবনে সৌদের ছেলে। তার চার সন্তান রয়েছে: তিন পুত্র, যথাঃ ফয়সাল, খালিদ, এবং মিশাল এবং একজন মেয়ে, নামঃ নূরা।
সম্মান
২০১৩ সালের মে মাসে প্রিন্সেস সারাহ তার কর্মকাণ্ডের জন্য সৌদি আরবের প্রথম শ্রেণীর পদক বাদশাহ আব্দুল আজিজ পদক লাভ করেন।
কারাকালপাক উইকিপিডিয়া
কারাকালপাক উইকিপিডিয়া হচ্ছে অনলাইন বিশ্বকোষ উইকিপিডিয়ার কারাকালপাক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কারাকালপাক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কারাকালপাক উইকিপিডিয়া
হিমস
হোমস (حمص / ALA-LC: Ḥimṣ), যা পূর্বে "এমেসা" নামেও পরিচিত ছিল (গ্রীক: Ἔμεσα Emesa), এটি সিরিয়ার পশ্চিমাঞ্চলীয় একটি শহর এবং হোমস এই প্রদেশের রাজধানী। এই শহর সমুদ্র সমতল থেকে ৫০১ মিটার (১,৬৪৪ ফুট)উচ্চতায় এবং দামেস্কের ১৬২ কি.মি (১০১ মাইল) উত্তরে অবস্থিত। "ওরোন্টেস নদী বা, স্থানীয় ভাষায় আসি নদীর "তীরে এই শহরের অবস্থান। আভ্যন্তরীণ শহর ও ভূমধ্যসাগরীয় উপকূলের মধ্যে হোমসের কেন্দ্রীয় সংযোগ।
সিরিয়ান যুদ্ধের পূর্বে হোমস একটি প্রধান শিল্পকেন্দ্র ছিল। ২০০৪ সালে শহরের লোকসংখ্যা ছিল ৬,৫২,৬০৯। উত্তরে আলেপ্পো ও দক্ষিণে দামেস্কের পর হোমস ছিল সিরিয়ার তৃতীয় বৃহত্তম শহর। শহরের জনগণের মধ্যে সুন্নি, আলাউয়ি ও খ্রিষ্টান জনগোষ্ঠী রয়েছে। শহরে অনেক ঐতিহাসিক মসজিদ ও গির্জা রয়েছে।
খ্রিষ্টপূর্ব প্রথম শতাব্দীতে সেলুকিদের পূর্ব পর্যন্ত হোমসের কোনো বর্ণনা ঐতিহাসিক বিবরণে পাওয়া যায় না। পরবর্তীতে এই শহর এমেসার রাজপরিবারের রাজধানী হয়েছিল। তারা শহরকে এর নাম দেয়। এটি মূলত সূর্য দেবতা এল-গাবালের উপাসনার কেন্দ্র হলেও পরবর্তীতে বাইজেন্টাইনদের অধীনে শহরটি খ্রিষ্টান ধর্মের জন্য গুরুত্বপূর্ণ হয়ে উঠে। ৭ম শতাব্দীতে মুসলিমরা হোমস জয় করে এবং "জুন্দ" হোমসের রাজধানী হিসেবে গড়ে তোলে। শহরের কৌশলগত অবস্থানের কারণে সিরিয়া নিয়ন্ত্রণের ইচ্ছাপোষণকারী শাসকরা হিমসের দিকে বেশি দৃষ্টি দিতেন। উসমানীয় যুগে হিমস তেমন গুরুত্বপূর্ণ ছিল না। তবে ১৯শ শতাব্দীতে তুলা শিল্পের বিকাশের ফলে হোমস পুনরায় অর্থনৈতিক গুরুত্ব ফিরে পায়। ফরাসি শাসনামলে হিমসে বিদ্রোহ দেখা দেয়। ১৯৪৬ সালে স্বাধীনতার পর শহরটি বাথপন্থি প্রতিরোধের একটি কেন্দ্র হয়ে উঠে।
বাংলাদেশের ডেন্টাল কলেজসমূহের তালিকা
বাংলাদেশে ডেন্টাল স্কুলসমুহ সাধারণত ডেন্টাল কলেজ হিসেবে অধিক পরিচিত। মেডিকেল চিকিৎসা শিক্ষার ন্যায় ডেন্টাল চিকিৎসা শিক্ষা দেশের বিভিন্ন প্রান্তে অবস্থিত ডেন্টাল কলেজসমুহের আওতায় পরিচালিত হয়। সরকারী অর্থায়ণে পরিচালিত বিভিন্ন বিশ্ববিদ্যালয়ের মেডিকেল অনুষদের অধীনে এ-সকল ডেন্টাল স্কুলসমুহ পরিচালিত হয়ে থাকে। স্নাতক পর্যায়ে বি.ডি.এস শিক্ষাক্রম পরিচালনার জন্য সংশ্লিষ্ট বিশ্ববিদ্যালয়সমুহ ডেন্টাল কলেজ পরিচালনা ও পর্যবেক্ষণ করে এবং এর প্রয়োজনে পেশাদার পরীক্ষাগ্রহণ, সিলেবাস প্রণয়ন, শিক্ষা পদ্ধতি ঠিক করাসহ যাবতীয় একাডেমিক কার্যক্রম নিয়ন্ত্রণ করে থাকে।
ঢাকা বিশ্ববিদ্যালয়ের অধিভুক্ত ডেন্টাল কলেজসমুহের তালিকা চট্টগ্রাম বিশ্ববিদ্যালয়ের অধিভুক্ত ডেন্টাল কলেজসমুহ রাজশাহী বিশ্ববিদ্যালয়ের অধিভুক্ত ডেন্টাল কলেজসমুহ শাবিপ্রবি এবং সাস্ট-এর অধিভুক্ত ডেন্টাল কলেজসমুহ
মেলান্দহ পৌরসভা
মেলান্দহ পৌরসভা বাংলাদেশের ময়মনসিংহ বিভাগের জামালপুর জেলার মেলান্দহ উপজেলার অন্তর্গত একটি পৌরসভা।
খুলদাবাদ
খুলদাবাদ (Khuldabad) ভারতের মহারাষ্ট্র রাজ্যের আউরঙ্গাবাদ জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে খুলদাবাদ শহরের জনসংখ্যা হল ১২,৭৯৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে খুলদাবাদ এর সাক্ষরতার হার বেশি।
জন হোয়েল (কূটনীতিক)
জন এইচএ হোয়েল (১৯২৭-২০১২) ছিলেন একজন অস্ট্রেলিয়ান সরকারি কর্মচারী এবং কূটনীতিক। অন্যান্য অবস্থানের মধ্যে, তিনি জ্যামাইকা, বাংলাদেশ, নিউজিল্যান্ড, সুইডেন এবং জার্মানিতে দায়িত্ব পালন করেছেন।
১৯৭৪ সালে তিনি ক্যারিবিয়ান কমনওয়েলথ দেশগুলিতে অস্ট্রেলিয়ান সরকারের প্রথম আবাসিক হাইকমিশনার হিসেবে ঘোষণা করেন।
শক্তি প্রশিক্ষণ
শক্তি প্রশিক্ষণ বা রোধ প্রশিক্ষণ বা শক্তিবর্ধক ব্যায়াম বা শক্তিচর্চা, ইংরেজিতে স্ট্রেংথ ট্রেনিং বা রেজিস্টেন্স ট্রেনিং বা স্ট্রেংথ এক্সারসাইজ বা মাস্কুলেশন এক্সারসাইজ হল সেই সকল শারীরিক ব্যায়ামের অনুশীলন যেগুলোকে শক্তি ও দীর্ঘস্থায়িত্বের বিকাশ সাধনের উদ্যেশ্যে বিন্যস্ত করা হয়েছে। এগুলোতে প্রায়সময়ই অধিক ওজনবিশিষ্ট ভারী বস্তু ব্যায়ামের জন্য ব্যবহার করা হয়, কিন্তু পাশাপাশি অন্যান্য আরও অনেক পদ্ধতিতেও ব্যায়ামগুলো অনুশীলন করা হয়ে থাকে।
সাহেবগঞ্জ
সাহেবগঞ্জ লহর ঝাড়খন্ড রাজ্যের একটি পৌর শহর।শহরটি গঙ্গা নদীর দক্ষিণ তীরে সাহেবগঞ্জ জেলায় অবস্থিত।এই শহরটিতে সাহেবগঞ্জ জেলার সদর দপ্তর অবস্থিত।
শক্তি প্রশিক্ষণ
সঠিকভাবে অনুশীলন করা হলে, শক্তি প্রশিক্ষণমূলক ব্যায়ামের মাধ্যমে উল্লেখযোগ্য পরিমাণে শারীরিক উপকারিতা এবং সার্বিক স্বাস্থ্য ও জীবনমানের উন্নতি অর্জন করা সম্ভব হয়, যার মধ্যে আছে হাড়, পেশী, টেন্ডন ও লিগামেন্টের শক্তি ও দৃঢ়তা বৃদ্ধি, অস্থিসন্ধির কার্যক্রমের উন্নতি, আঘাত পাওয়ার সম্ভাবনা কমানো, হাড়ের ঘনত্ব বৃদ্ধি, বিপাক ক্রিয়ার হার বৃদ্ধি, শরীরের ফিটনেস বৃদ্ধি, এবং হৃদপিণ্ডের কার্যক্রমের উন্নতি। এই প্রশিক্ষণগুলোতে সাধারণত ভারোত্তোলনের ক্ষমতা বৃদ্ধি, বিভিন্ন ব্যায়াম ও বিভিন্ন ধরনের যন্ত্রপাতি ব্যবহারের মাধ্যমে নির্দিষ্ট কিছু পেশীর শক্তি প্রাপ্তি ও শক্তি প্রয়োগের ক্ষমতাকে ধাপে ধাপে বৃদ্ধি করার জন্য সহজ কৌশলগুলোকে ব্যবহার করা হয়। শক্তি প্রশিক্ষণ মূলত একটি অবাত বা অবায়বীয় কর্মকাণ্ড অর্থাৎ এই ব্যায়ামটি নিঃশ্বাসের অক্সিজেনের উপর সরাসরি নির্ভরশীল নয়, যদিও কিছু ব্যায়ামবিদ একে সার্কিট ট্রেনিং নামক প্রশিক্ষণের মাধ্যমে নতুন রূপ দিয়েছেন, যেন এর মাধ্যমে অবাত ব্যায়ামের পাশাপাশি সবাত ব্যায়ামের উপকারিতাও পাওয়া যায়।
সাহেবগঞ্জ
সাহেবগঞ্জ নামটি (স্থান বা গোষ্ঠীর) কোনো সাহেবের নাম থেকে এসেছে  (সাঁইফ বা সাহেব) ।
পারমাণবিক তত্ত্ব
দার্শনিক পরমাণুবাদ
মহাবিশ্ব অতি ক্ষুদ্র কণার সমন্বয়ে গঠিত। এটা অনেক পুরাতন ধারণা। গ্রীস এবং ভারতবর্ষের বিভিন্ন শাস্ত্রে এই ক্ষুদ্র বস্তুর কথা বলা হয়েছে। কিন্তু এই তত্ত্বের পিছনে দার্শনিক এবং তাত্ত্বিক ধারণাই প্রবল ছিলো, কোন প্রকার প্রমাণ বা পরীক্ষণ ছিলো না। তাই পরমাণুর গঠন এবং বৈশিষ্ট্য সম্পর্কে তাদের ধারণা ভুল ছিলো। সবাই এই তত্ত্ব বুঝতে সক্ষম হয় নাই। তবে পদার্থের প্রকৃতি বর্ণনা করার জন্য পরমাণুবাদই একমাত্র তত্ত্ব ছিলো। যা ১৯ শতকের প্রথম ভাগে বিজ্ঞানীরা গ্রহণ করে পরিমার্জন করেন।
সাহেবগঞ্জ
সাহেবগঞ্জ ঝাড়খণ্ডের একটি দ্বিতীয় শ্রেণীর শহর, যার উত্তর দিকে গঙ্গা, দক্ষিণে রাজমহল পাহাড়, পূর্ব বাংলার রাজ্য এবং বিশ্বের সবচেয়ে পুরনো বিশ্ববিদ্যালয়, পশ্চিমে বিহারের বিক্রমশিলা (ভাগলপুর জেলা) । সম্ভবত এটি ব্রিটিশ বা ইংরেজ এবং অন্যান্য ইউরোপীয় মানুষ বসবাস করতেন এবং ব্রিটিশ রাজের সময় এবং রেল স্টেশনটির চারপাশে কাজ করতেন।শহরটি বিহার, বাংলার এবং ঝাড়খণ্ডের মানুষের এবং বাংলাদেশ ও পাকিস্তান থেকে শরণার্থীর বসতি হিসাবে গড়ে উঠেছে।
ভূগোল উপাত্ত
সাহেবগঞ্জের অবস্থান হল. শহরটির গড় উচ্চতা ।
পারমাণবিক তত্ত্ব
নিউক্লিয়াস আবিষ্কার
এই পরীক্ষণের ভিত্তিতে বিজ্ঞানী রাদারফোর্ড পরমাণুর সৌর কাঠামো বা সোলার মডেল প্রকাশ করেন। এই মডেল অনুসারে পরমাণুর কেন্দ্রে অবস্থিত নিউক্লিয়াসের ধনাত্বক আধানকে ইলেকট্রনের মেঘ ঘিরে থাকে। যেমন সূর্যকে কেন্দ্র করে সৌরমন্ডলের গ্রহ নক্ষত্রগুলো আবর্তিত হয়।
সাহেবগঞ্জ
জনসংখ্যা
সাহিবগঞ্জ হল ঝাড়খণ্ডের সাহেবগঞ্জ জেলার একটি নগর পরিষদ শহর। সাহেবগঞ্জ শহরটি ২৮ টি ওয়ার্ডে ভাগ করা হয় যার জন্য প্রতি ৫ বছর নির্বাচন অনুষ্ঠিত হয়।সাহেবগঞ্জ নগর পরিষদের মোট জনসংখ্যা ৮৮,২১৪ জন, যার মধ্যে ৪৬,৪৪৯ জন পুরুষ এবং ৪১,৭৬৫ জন মহিলা ২০১১ সালের জন গণনা অনুযায়ী। ০-৬ বছর বয়সী শিশুদের জনসংখ্যা ১২২২২ জন, যা জনসংখ্যার মোট জনসংখ্যার ১৩.৯০% (উপজেলা পরিষদ) । সাহেবগঞ্জ নগর পরিষদ, মহিলা লিঙ্গ অনুপাত ৮৯৯ এর রাজ্যের গড় অনুমাত ৯৪৮ টি। সাহেবগঞ্জের শিশু লিঙ্গ অনুপাত ৯২৩ এর কাছাকাছি, ঝাড়খন্ড রাজ্যের ৯৪৮ এর তুলনায় কম। সাহেবগঞ্জের সাক্ষরতার হার ৭৯.৪১% যা রাষ্ট্র গড় ৬৬.৪১% এর চেয়ে বেশি।সাহেবগঞ্জে, পুরুষের সাক্ষরতা প্রায় ৮৪.৯৮% এবং মহিলা সাক্ষরতার হার ৭২.৭৮%।
পারমাণবিক তত্ত্ব
পরমাণুর কোয়ান্টাম মডেলের পথে প্রথম পদক্ষেপ
পরমাণুর সৌর মডেলের দুটি সীমাবদ্ধতা ছিলো। সূর্যকে কেন্দ্র করে আবর্তিত গ্রহের মত ইলেকট্রন নিউক্লিয়াসকে কেন্দ্র করে আবর্তিত হচ্ছে। গ্রহ আধান নিরপেক্ষ হলেও ইলেকট্রন চার্জযুক্ত কণা। তড়িৎচুম্বকীয় তত্ত্বে লারমর ফর্মুলানুসারে কম্পনশীল চার্জিত বস্তুকণা সর্বদা আধান বিচ্ছুরণ করে। ঘুর্ণায়মান চার্জ বা আধান একসময় কমতে কমতে সর্পিলাকারে নিউক্লিয়াসের সাথে কয়েক সেকেন্ডের মধ্যেই মিলিত হয়ে যাবে। দ্বিতীয়ত সৌর মডেল উচ্চশক্তিসম্পন্ন পরমাণুর বিচ্ছুরণ স্পেকট্রাম এবং শোষণ স্পেকট্রাম ব্যাখ্যা করতে ব্যর্থ হয়।
কোয়ান্টাম তত্ত্ব বিশ শতকে পদার্থবিদ্যা চর্চায় যুগান্তকারী পরিবর্তন আনতে সক্ষম হয় যখন বিজ্ঞানী ম্যাক্স প্লাংক এবং আলবার্ট আইনস্টাইন মত প্রকাশ করেন যে আলোক শক্তি একটি নির্দিষ্ট পরিমানে শোষিত বা উদগিরিত হয় যা কোয়ান্টাম (একবচনে কোয়ান্টা) নামে পরিচিত। ১৯১৩ সালে নীলস বোর পরমাণুর বোর মডেলের সঙ্গে এই তত্ব একীভূত করেন। বোর মডেল অনুসারে ইলেক্ট্রন নিউক্লিয়াসকে কেন্দ্র করে নির্দিষ্ট কক্ষপথে নির্দিষ্ট কৌণিক ভরবেগ সহ আবর্তিত হয় এবং নিউক্লিয়াস থেকে ইলেকট্রনের দূরত্ব এর শক্তির সমানুপাতিক। এই মডেলানুসারে ইলেকট্রণ অবিরত শক্তি বিকিরণ করে না। এরা সহসা শক্তি বিকিরণ বা গ্রহণ করে এক কক্ষপথ থেকে অন্য কক্ষপথে লাফ দেয় যা কোয়ান্টাম লাফ (কোয়ান্টাম লিপ) নামে পরিচিত। শক্তি শোষন বা বিচ্ছুরণের ফলে স্পেকট্রাম বা বর্ণালী উৎপন্ন হয়।
বোর মডেল শতভাগ নির্ভুল ছিলোনা। এটা হাইড্রোজেনের বর্ণালি ব্যাখ্যা করতে সক্ষম হলেও বহুইলেকট্রনবিশিষ্ট পরমাণুর বর্ণালি ব্যাখ্যা করতে পারে না। অধুনা বর্ণালীগ্রাফী প্রযুক্তির (স্পেকট্রোগ্রাফিক টেকনোলজি) উন্নয়ন সাধন হওয়ায় হাইড্রোজেন বর্ণালীতে নতুন রেখার উদ্ভব হয়েছে যা বোর মডেল ব্যাখ্যা করতে পারে না। ১৯১৬ সালে আরনোল্ড সমারফিল্ড এই অতিরিক্ত রেখার ব্যাখ্যা দিতে বোর মডেলে উপবৃত্তাকার কক্ষপথ যুক্ত করেন। কিন্তু এই নতুন মডেল খুবই জটিল।
আইসোটোপ আবিষ্কার
আইসোটোপ হল একই মৌলিক পদার্থের ভিন্ন ভিন্ন পরমাণু যাদের পারমাণবিক সংখ্যা একই তবে নিউক্লিয়াসে নিউট্রনের সংখ্যা ভিন্ন। আইসোটপসমূহের পারমাণবিক সংখ্যা একই হলেও ভর সংখ্যা ভিন্ন। প্রোটনের সংখ্যা একই থাকায় আইসোটোপসমূহের রাসায়নিক ও ভৌত ধর্মে অনেক সাদৃশ্য বিদ্যমান। হাইড্রোজেনের আইসোটোপ তিনটি। পোট্রিয়াম, ডিউটেরিয়াম, টিট্রিয়াম। হাইড্রোজেনের পারমাণবিক সংখ্যা ১, তাই এই সকল আইসোটোপে নিউট্রনের সংখ্যা হল যথাক্রমে ২-১=১, ৩-১=২ এবং ৪-১=৩। সংক্ষেপে, আইসোটোপসমূহ ভিন্ন নিউট্রন সংখ্যা বিশিষ্ট একই পদার্থের পরমাণু। এদের প্রোটন ও ইলেকট্রন সংখ্যা একই।
পদার্থের তেজস্ক্রিয় ক্ষয় এর উপর পরীক্ষাকালীন সময়ে ১৯১৩ সালে তেজস্ক্রিয় রসায়ণবিদ ফ্রেডরিক সোড্ডে পর্যায় সারণীর একই স্থানে একাধিক মৌলের অবস্থান। আবিষ্কার করেন একই ধরনের বৈশিষ্ট্যবহনকারী পর্যায়সারণীতে একই স্থানদখলকারী এই কণাসমূহকে মার্গারেট টোড ‘“আইসোটোপ”’ নামকরণ করেন।
একই বছর জে জে থমসন একটি পরীক্ষা পরিচালনা করেন যেখানে চৌম্বকীয় ও তড়িৎ ক্ষেত্রের মধ্য দিয়ে নিয়ন আয়নের প্রবাহ পরিচালনা করেন যা অপর প্রান্তে একটি ফটোগ্রাফিক পাতে বাঁধা পায়।তিনি পাতে বাঁধাপ্রাপ্ত নিয়ন আলোর দুটি বিচ্যুতি দেখতে পান। থমসন এই সিদ্ধান্তে উপনিত হন যে এখানে উপস্থিত কিছু নিয়ন আয়নের ঘনত্ব আলাদা ১৯৩২ সালে নিউট্রন আবিষ্কারের পর একই মৌলের ভিন্ন ভর থাকার ব্যাখ্যা উদঘাটিত হয়।
ফ্রেডেরিক বারোজ
স্যার ফ্রেডারিক জন বারুজ জি.সি.এস.আই, জি.সি.আই.ই (১৮৮৭–১৯৭৩), ঔপনিবেশিক শাসন কালে একজন ব্রিটিশ ঔপনিবেশিক শাসাক ও ১৯শে ফেব্রুয়ারি ১৯৪৬ থেকে ১৪ই আগস্ট ১৯৪৭ সাল পর্যন্ত বাংলার সর্বশেষ গভর্নর ছিলেন। স্যার ফ্রেডারিক বারুজ বঙ্গভঙ্গের বিপক্ষে ছিলেন।  স্যার ফ্রেডারিক বারুজ  সাবেক রসরেলওয়ের কর্মচারী  ছিলেন এবং তিনি  ইংল্যান্ডের সাবেক ন্যাশনাল ইউনিয়ন অব রেলওয়েম্যান তথা রেলওয়ে শ্রমিকদের সভাপতি ছিলেন।
স্যার আদ্রিয়ান কার্টন ডি বিয়ার্টের রেকর্ড অনুসারে: "তিনি তাঁর প্রথম বক্তৃতায় কলকাতার বুড়া সাহেবদের সঙ্গে হৃদ্যতা গড়ে তুলে ছিলেন যখন, পরোক্ষ ভাবে শুরুতেই বিনয়ী হয়ে, রেলওয়েতে বললেন 'যখন ভদ্রলোকেরা শিকার ও শুটিং করতেন আমিও তখন শিকার ও শুটিং করতাম'। তিনি বাংলার গভর্নর হয়েও আমার দিকে চেয়ে অনেক বেশি গর্বিত হলেন যেন প্রথম বিশ্বযুদ্ধের বিশেষ গার্ড প্রধানের চাইতেও বেশি।"
হাশিম আবদুল হালিম
কর্মজীবন
হালিম আইনজীবী হিসাবে কর্মজীবন শুরু করেছিলেন। হালিমের বাবা আবদুল হালিম বাংলায় ভারতের কমিউনিস্ট পার্টির অন্যতম প্রতিষ্ঠাতা ছিলেন। তাঁর কাকা, এম ইশাক ছিলেন কংগ্রেস পার্টির সদস্য এবং একজন মুক্তিযোদ্ধা। তিনি কমনওয়েলথ সংসদীয় সমিতির চেয়ারম্যান এবং ওয়ার্ল্ড ফেডারেশন অফ ইউনাইটেড নেশনস অ্যাসোসিয়েশনের সভাপতি হিসাবেও দায়িত্ব পালন করেছিলেনন।
হালিম আজীবন ভারতের কমিউনিস্ট পার্টির (মার্কসবাদী) সদস্য ছিলেন। তিনি ১৯৭৭ সালে প্রথমবারের মতো পশ্চিমবঙ্গের বিধানসভায় নির্বাচিত হয়েছিলেন। তিনি ১৯৭৭ থেকে ২০১১ সাল পর্যন্ত ছয় দফায় বিধানসভায় দায়িত্ব পালন করেছিলেন। তিনি ১৯৭৭ থেকে ১৯৮২ সাল পর্যন্ত পশ্চিমবঙ্গ সরকারের বিচার বিভাগের মন্ত্রী ছিলেন এবং পরে ১৯৮২ থেকে ২০১১ পর্যন্ত বিধানসভার স্পিকার হিসাবে দায়িত্ব পালন করেছিলেন। তিনি ১৯৭৭ থেকে ২০০৬ সাল পর্যন্ত আমডাঙা আসনের বিধায়ক ছিলেন। তিনি এরপর ২০০৬ থেকে ২০১১ সাল পর্যন্ত এন্টালি আসনের এমএলএ ছিলেন। তিনি পশ্চিমবঙ্গের অসংখ্য বিভাগ এবং কমিটিতে দায়িত্ব পালন করেছিলেন। হালিম ভারতে এবং বিদেশে অসংখ্য সেমিনারে পশ্চিমবঙ্গের প্রতিনিধিত্ব করেছেন। হালিম ভারতের যে কোনও বিধানসভার সর্বাপেক্ষা দীর্ঘকালীন সময় ধরে স্পিকারের দায়িত্ব পালনকরেন। তিনি টানা ২৯ বছর এই দায়িত্ব পালন করেন - ৬ মে ১৯৮২ থেকে মে ২০১১ সাল পর্যন্ত। পশ্চিমবঙ্গে ২০১১ সালের নির্বাচনের পরে হালিমের পরিবর্তে বিমান বন্দ্যোপাধ্যায় পশ্চিমবঙ্গ বিধানসভার স্পিকার হয়েছিলেন।
হালিম বাণিজ্য বিষয়ে স্নাতকোত্তর ডিগ্রি অর্জন করেছিলেন, আইন বিষয়ে স্নাতক ডিগ্রি অর্জন করেছিলেন এবং টোকিওর সোকা বিশ্ববিদ্যালয় থেকে সম্মানসূচক ডক্টরেট লাভ করেছিলেন। তিনি বিবাহিত ছিলেন এবং তাঁর চারটি সন্তান ছিল। তার পুত্র ফুয়াদ হালিম, ২০১১ সালের পশ্চিমবঙ্গ নির্বাচনে বালিগঞ্জের আসনে সিপিআই (এম) প্রার্থী ছিলেন, তবে তৃণমূল কংগ্রেসের সুব্রত মুখোপাধ্যায়ের কাছে ৪১,০০০ ভোটে হেরেছিলেন।
২ নভেম্বর ২০১৫ কলকাতায় হালিম সালে মারা যান। তার বয়স হয়েছিল ৮০ বছর।
বেগুনি বিগ্নোনিয়া
বিগ্নোনিয়া (Saritaea) হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে Saritaea magnifica, এবং এর ইংরেজি নাম হচ্ছে glowvine. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার।
বেজেরডাঙ্গা রেলওয়ে স্টেশন
বেজেরডাঙ্গা রেলওয়ে স্টেশন বাংলাদেশের খুলনা বিভাগের খুলনা জেলার একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। ক্রমান্বয়ে এটিকে ময়মনসিংহ থেকে জামালপুর হয়ে জগন্নাথগঞ্জ ঘাট এবং পরবর্তীকালে বাহাদুরাবাদ ঘাট পর্যন্ত বর্ধিত করা হয়। ১৮৮৭ সালে আরও ভাল ব্যবস্থাপনার লক্ষ্যে নর্দান বেঙ্গল রেলওয়ে এবং ঢাকা স্টেট রেলওয়েসহ কাউনিয়া থেকে কুড়িগ্রাম (ধরলা) পর্যন্ত ন্যারোগেজের (৭৬২ মিমি) রেললাইনকে ইস্টার্ন বেঙ্গল রেলওয়ের সঙ্গে একীভূত করা হয়। একই কারণে ১৮৮২-৮৪ সালের মধ্যে সেন্ট্রাল রেলওয়ে নামে পরিচিত বনগাঁ-যশোর-খুলনা ব্রডগেজ রেললাইন তৈরি করা হয়। এসময় বেজেরডাঙ্গা রেলওয়ে স্টেশন নির্মাণ করা হয়।
পরিষেবা
বেজেরডাঙ্গা রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
রাধাবল্লভপু্র
রাধাবল্লভপুর ভারতের পশ্চিমবঙ্গের দক্ষিণ ২৪ পরগণা জেলার বারুইপুর মহকুমার জয়নগর ২ সমষ্টি উন্নয়ন ব্লকে অবস্থিত জয়নগর পুলিশ স্টেশনের একটি অধিক্ষেত্র।
জনমিতি
২০১১ সালের জনগণনা অনুযায়ী, রাধাবল্লভপুরের মোট জনসংখ্যা ১৪,৮৮৪।
পরিবহন
কিছু স্থানীয় রাস্তা রাধাবল্লভপুর ও জয়নগর-জামতলা রোডকে সংযুক্ত করে।
জয়নগর মজিলপুর রেলওয়ে স্টেশন নিকটেই অবস্থিত।
স্বাস্থ্যসেবা
নিমপীঠে ৩০ শয্যাবিশিষ্ট শ্রী রামকৃষ্ণ গ্রাম্য হাসপাতাল রয়েছে যা জয়নগর ২ সমষ্টি উন্নয়ন ব্লকের সর্ববৃহৎ সরকারি মেডিকেল হাসপাতাল।
কারাচে বলকার উইকিপিডিয়া
কারাচে বলকার উইকিপিডিয়া হচ্ছে অনলাইন বিশ্বকোষ উইকিপিডিয়ার কারাচে বলকার ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কারাচে বলকার উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কারাচে বলকার উইকিপিডিয়া
প্লাংকের নীতি
থাম্ব|ম্যাক্স প্ল্যাঙ্ক বৈজ্ঞানিক জ্ঞানের সমাজবিজ্ঞানে প্লাংকের নীতি বলতে একটি দৃষ্টিভঙ্গিকে বোঝায়, যা অনুসারে একক বিজ্ঞানীদের মত পরিবর্তনের কারণে নয়, বরং পূর্বের প্রজন্মের বিজ্ঞানীদের সাথে পরবর্তী প্রজন্মের বিজ্ঞানীদের মতের পার্থক্যের কারণে বৈজ্ঞানিক পরিবর্তন সংঘটিত হয়।
বিজ্ঞানী মাক্স প্লাংক নিচের মতো করে নীতিটি সূত্রায়িত করেন:
"A new scientific truth does not triumph by convincing its opponents and making them see the light, but rather because its opponents eventually die and a new generation grows up that is familiar with it. . ..
যার ভাবানুবাদ এরকম: একটি নতুন বৈজ্ঞানিক সত্য বিরোধীদের সম্মতি অর্জন করে ও তাদেরকে সত্যের আলো দেখিয়ে বিজয়ী হয় না, বরং এই কারণে বিজয়ী হয় যে সেটির বিরোধীরা শেষ পর্যন্ত মারা যায় এবং একটি নতুন প্রজন্ম সেটি সম্পর্কে পরিচিতি নিয়ে বেড়ে ওঠে... একটি গুরুত্বপূর্ণ বৈজ্ঞানিক নবীকরণ ধীরে ধীরে বিরোধীদের মন জয় করে ও তাদের মন পরিবর্তন করে অগ্রসর হয়, এমন ঘটনা বিরল: সলের পলে পরিণত হওয়া বিরল ঘটনা। যা আসলেই ঘটে, তা হল সেটির বিরোধীরা ধীরে ধীরে মারা যায় এবং বর্ধনশীল প্রজন্ম শুরু থেকেই ধারণাগুলির সাথে পরিচিত থাকে: ভবিষ্যৎ যে তরুণদের হাতে, এটা তার আরেকটি দৃষ্টান্ত।"
অনানুষ্ঠানিকভাবে এই নীতিটিকে প্রায়শই শব্দান্তরিত করে বলা হয় যে "বিজ্ঞান একটি শেষকৃত্য পরপর অগ্রসর হয়" ("Science progresses one funeral at a time")।
প্লাংকের এই উক্তিটি টমাস কুন, পাউল ফায়ার-আবেন্ড ও অন্যান্যরা ব্যবহার করে এই যুক্তি প্রদান করেছেন যে বৈজ্ঞানিক বিপ্লবগুলি "সত্য ও প্রকৃত ঘটনার শক্তিতে" বলীয়ান হয়ে প্রসারলাভ করে না, বরং এগুলি অ-যৌক্তিক উপায়ে ঘটে থাকে।  এটিকে লামার্কপন্থী ধারণাগত বিবর্তনের বিপরীতে ডারউইনপন্থী ধারণাগত বিবর্তনের সাথে তুলনা করা হয়েছে।
সমালোচনা
বয়স নতুন ধ্যানধারণা গ্রহণ করাকে প্রভাবিত করতে পারে কি না, সে ব্যাপারটিকে বাস্তব অভিজ্ঞতার নিরিখে সমালোচনা করা হয়েছে। যেমন ডারউইন কর্তৃক প্রকাশিত অন দি অরিজিন অভ স্পিশিজ গ্রন্থের প্রকাশের পরে সেটির তত্ত্ব গ্রহণের ঘটনাটির সাথে বয়সের সম্পর্ক ছিল গৌণ। আরও বিশেষায়িত ক্ষেত্রে, যেমন নতুন অর্থমিতিক ইতিহাস শাস্ত্রে গ্রহণযোগ্যতার সাথে বয়সের সম্পর্ক দুর্বল। একটি গবেষণায় বেরিয়ে এসেছে যে যখন ভূপাত সঞ্চারণ তত্ত্বটি (প্লেট টেকটনিকস) গৃহীত হয়, তখন বাস্তবে অপেক্ষাকৃত প্রবীণ বিজ্ঞানীরা তরুণ বিজ্ঞানীদের আগে তত্ত্বটি গ্রহণ করেছিলেন। তবে জৈবনিক বিজ্ঞান গবেষকদের উপরে করা সাম্প্রতিক আরেকটি গবেষণায় বেরিয়ে আসে যে  অগ্রগণ্য বা শ্রেষ্ঠ গবেষকদের মৃত্যুর পরে তাদের সহযোগীদের প্রকাশনার সংখ্যা দ্রুত হ্রাস পায়, এবং এর বিপরীতে তাদের সহযোগী নয়, এমন গবেষক এবং ক্ষেত্রগুলিতে প্রবেশকারী নতুন গবেষকদের গবেষণা কর্মকাণ্ড বৃদ্ধি পায়।
যকের ধন (চলচ্চিত্র)
যকের ধন ২০১৭ সালের একটি বাংলা এডভেঞ্চার রহস্য চলচ্চিত্র। হেমেন্দ্রকুমার রায়ে র জনপ্রিয় বিমল-কুমার জুটির কাহিনী যকের ধন অবলম্বনে এই সিনেমাটির পরিচালক হলেন সায়ন্তন ঘোষাল। এই ছবিটি ৪ আগস্ট, ২০১৭ তারিখে মুক্তি পেয়েছে। হেমেন্দ্রকুমার রায়ের মূল উপন্যাসটির প্রেক্ষাপট ১৯০৫-১৯০৬ সাল হলেও পরিচালক সিনেমায় কাহিনীর অধুনিকীকরণ করেছেন।
কাহিনী
কুমার তার পিতৃপুরুষের রেখে যাওয়া একটি বাক্স হতে খুঁজে পায় কালো মড়ার খুলি। সেই খুলির গায়ে এমন কিছু ভাষায় সংকেত ইত্যাদি লেখা যার অর্থ বুঝতে পারেনা সে। কুমারের প্রিয় বন্ধু, সাহসী ও অভিযান প্রিয় বিমল সেই রহস্যের পাঠোদ্ধার করার চেষ্টা করে। অনুমান করা যায় নেওড়া ভ্যালির কোনো এক স্থানে লুকোনো আছে গুপ্তধন। তার দুই বন্ধু রওনা দেয় যকের ধনের খোঁজে। এই পথ জংগলাকীর্ণ ও বিপদসংকুল। কিন্তু গুপ্তধনের লোভে আরেকজন দুর্ধর্ষ ও নিষ্ঠুর লোক পিছু নেয় তার নাম করালী।
কিনওয়াত
কিনওয়াত (Kinwat) ভারতের মহারাষ্ট্র রাজ্যের নান্দেদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১৪ মিটার (১০৩০ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কিনওয়াত শহরের জনসংখ্যা হল ২৪,৮৬৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে কিনওয়াত এর সাক্ষরতার হার বেশি।
বাতাসিয়া লুপ
বাতাসিয়া লুপ হল একটি সর্পিল রেলপথ যা ভারতের পশ্চিমবঙ্গের দার্জিলিং জেলার দার্জিলিং হিমালয়ান রেলওয়ের আরোহণের গ্রেডিয়েন্ট কমানোর জন্য তৈরি করা হয়েছে। এই রেলপথটি একটি সুড়ঙ্গের মাধ্যমে এবং একটি পাহাড়ের চূড়ার উপর দিয়ে চলাচল করে। এটি ১৯১৯ সালে চালু হয়েছিল।
অবস্থান
স্থানটি দার্জিলিং থেকে, ঘুম শহরের নীচে অবস্থিত।এছাড়াও ভারতীয় সেনাবাহিনীর গোর্খা সৈন্যদের একটি স্মৃতিসৌধ রয়েছে যারা ১৯৪৭ সালে ভারতের স্বাধীনতার পর তাদের জীবন উৎসর্গ করেন।
সাইপ্রাস
সাইপ্রাস (গ্রিক ভাষায় Κύπρος কিপ্রস্‌; তুর্কি ভাষায় Kıbrıs ক্যিব্র্যিস্‌), যার সরকারি নাম সাইপ্রাস প্রজাতন্ত্র (Κυπριακή Δημοκρατία কিপ্রিয়াকি দ়িমক্রাতিয়া; Kıbrıs Cumhuriyeti ক্যিব্র্যিস্‌ জুম্‌হুরিয়েতি), ভূমধ্যসাগরের একটি দ্বীপ রাষ্ট্র। ভূমধ্যসাগরীয় দ্বীপগুলোর মধ্যে তৃতীয় বৃহত্তম দ্বীপ এটি। এর পশ্চিমে গ্রিস, পূর্বে লেবানন, সিরিয়া এবং ইসরাইল, উত্তরে তুরস্ক ও দক্ষিণে মিসর। ভৌগোলিক দিক দিয়ে সাইপ্রাস এশিয়া মহাদেশের অন্তর্গত হলেও দেশটি ইউরোপীয় ইউনিয়নের অন্যতম সদস্য।